**РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ**

**ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН ТАТАР ТЕЛЕННӘН ОЛИМПИАДА БИРЕМНӘРЕ (2018/2019 НЧЫ УКУ ЕЛЫ)**

**Үткәрү вакыты-180 минут**

**7 нче сыйныф**

**I. Тестлардан берәр дөрес җавапны билгеләгез.**

1. Артыклык дәрәҗәсендәге сыйфат булган җөмләне билгеләгез.

а) Яңа ел – иң борынгы бәйрәмнәрнең берсе.

ә) Россиядә Яңа ел зурлап уздырыла.

б) Яңа ел бәйрәмен бөтен дөньяда беләләр һәм бик теләп үткәрәләр.

в) Кыш бабай һәм Кар кызы балаларга бик күп бүләкләр, күчтәнәчләр өләшәләр.

2. Сызыкча аша языла торган сүзләр рәтен күрсәтегез.

а) җылы(эссе), куе(кызыл)

ә) утыз(ике), ун(җиде)

б) кара(бодай), салават(күпере)

в) аклы(каралы), явым(төшем)

3. Ъ билгесе төшеп калган сүзне билгеләгез.

а) төн..як;

ә) бер..юлы;

б) нәк..;

в) ниһаят.. .

4. Төшем килешендәге исем булган җөмләне табыгыз.

а) Ак колын таудан акрын гына төшә.

ә) Фазыл чикләвекләрен кепкасына бушатты.

б) Югары урын барда түбән утырма.

в) Язын уңмаган, көзен уңмас.

5. Җыю санын күрсәтегез.

а) беренче;

ә) икешәр;

б) өчәү;

в) биш-алты.

6. Раслау җөмләне табыгыз.

а) Малайның гаебе юк иде.

ә) Кунаклар бүген килмиләр.

б) Көн җылы түгел.

в) Караңгы төн үтеп китте.

7. Аергыч дөрес билгеләнгән җөмләне күрсәтегез.

а) **Башта** Рәшитнең аларга бик исе китмәде.

ә) Класста миннән дә **шәп** йөгерүче булмас иде!

б) Актүш **йомшак** тәпие белән көн дә битен юа.

ә) **Колын** яңадан уен башлый.

8. Басымы соңгы иҗеккә төшкән сүзне табыгыз.

а) мондый;

ә) уйламады;

б) укы;

в) китаплар.

**II. Җөмләләрне укыгыз һәм 9-15 биремнәрне үтәгез.**

1Татар халкының милли ашлар әзерләү осталыгы бик күптәннән килә. 2Күп гасырларга сузылган тарих дәвамында милли оригиналь ашлар барлыкка килгән. 3Татар табынының үзенчәлекле ягын камыр ашлары, барыннан да элек, токмачлы аш тәшкил итә. 4Халыкның яраткан борынгы ашамлыкларыннан берсе – бәлеш. 5Аны эченә ит һәм ярма яки бәрәңге салып пешергәннәр. 6Татар халкы чәйне элек-электән яратып эчкән. 7Камыр азыклары – кабартма, коймак белән чәй хәзер дә иртәнге ашны алыштыра. 8Татар ашлары тиз өлгерә торган татлы камырдан әзерләнгән ашамлыкларга бик бай. 9Һәр туй мәҗлесендә чәкчәк хөрмәтле сыйлардан санала. 10Чәй белән сыйлау татар халкында кунакчыллыкның бер билгесе булып тора. («Татар халык ашлары» китабыннан)

9. Ирен гармониясекүзәтелгән сүзләрне язып алыгыз.

10. 4-6 нчы җөмләләрдән сыйфат фигыльне язып алыгыз.

11. 7-8 нче җөмләләрдән рәвешләрне язып алыгыз.

12. 9 нчы җөмләнең баш кисәкләрен күрсәтегез.

13. *Сыйлау* сүзенең синонимнарын уйлап языгыз.

14. Түбәндәге сүзләр татарча-русча сүзлектә нинди тәртиптә бирелер? 1 дән 6 га кадәр саннарны куеп, тиешле тәртипне күрсәтегез. Сүзләрне рус теленә тәрҗемә итегез.

\_ Милли, \_ гасыр, \_ табын, \_ камыр, \_ ярма, \_ хөрмәтле, \_ кунакчыллык

15. *Әдәпле кунак нинди була?* дигән сорауга 12 җөмлә күләмендә җавап языгыз.

**III. Әлеге шигырьдә *кыткылдый, чыркылдый, бакылдый, каңгылдый, каркылдый* сүзләре кайсы сүз төркеменә карый? Аларның ясалыш төрен билгеләгез.**

Асыл кояш, кил бире,

Кил бире, китмә кире!

Кошлар да көтә сине:

Тавыклар да кыткылдый,

Чыпчыклар да чыркылдый,

Ак үрдәкләр бакылдый,

Ата казлар каңгылдый,

Каргалар да каркылдый...