**РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ**

**ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН ТАТАР ТЕЛЕННӘН ОЛИМПИАДА БИРЕМНӘРЕ**

**(2018/2019 НЧЫ УКУ ЕЛЫ)**

**9 нчы сыйныф**

**Үткәрү вакыты-180 минут**

1. **Татарчага тәрҗемә итегез.**

Красная строка

Когда мы пишем, то прибегаем к красной строке. И в книгах есть красные строки. Но почему строку, с которой начинается каждый абзац, мы называем *красной,* а не белой или синей?

А вот почему. Когда еще не было изобретено книгопечатание, книги переписывались от руки. Перед писцом стояли баночки с тушью двух цветов – черной и красной. Весь текст переписывался черной тушью, а начиная новую страницу, писец менял кисточку, рисовал замысловатый узор, выводил красной краской фигурную первую букву.

В древнерусском языке слово *красный* употреблялось в значении «красивый», например, *красна девица, красное словечко*. *(По Л.Т. Григорян)*

1. **Текстны укып, биремнәрне үтәгез.**

Җиде бабаңны белү шул ук вакытта алардан үрчегән җиде буын нәселне – кардәшләреңне белү дигән сүз. Адәм баласы ялгыз яшәми, аңа шатлыкта да, кайгыда да иптәш, таяныч кирәк. Иң ышынычлысы, әлбәттә – кан кардәшләрең. Кан кардәшләргә, гадәттә, тел, гореф-гадәт, йола-зәвык, җыр уртаклыгы да хас. Уртаклык, охшашлыклар күп булган саен, бер-береңне аңлау, нәселдәшләрең белән тормыш авырлыкларын җиңү дә җиңеләя. Нык, ишле нәсел язмышның кар-бураннарын, җил-давылларын ансатрак кичә, үз йөзен әйбәтрәк саклый, димәк, сәламәт рухын, ирекле яшәү мөмкинлеген яхшырак тәэмин итә. Бары шул очракта гына адәм баласы рухи тынычлык, канәгатьлек, рәхәтлекне тоя һәм, сәләтен тулырак ачып, алга таба бара. *(Т. Әйдидән)*

1. Тексттан тамыр+ясагыч кушымча+модальлек кушымчасы+бәйләгеч кушымча+бәйләгеч кушымча схемасына туры килгән исемне табып языгыз.
2. Шул сүздәге кушымчаларының чикләрен билгеләгез.
3. Аныклагыч булган җөмләне табып языгыз.
4. Шул җөмләдәге тыныш билгесенең куелышын аңлатыгыз.
5. Бирелгән җөмләгә тулы характеристика бирегез.

*Нык, ишле нәсел язмышның кар-бураннарын, җил-давылларын ансатрак кичә, үз йөзен әйбәтрәк саклый, димәк, сәламәт рухын, ирекле яшәү мөмкинлеген яхшырак тәэмин итә.*

1. Бирелгән җөмләдәге сүзтезмәләрне языгыз.

*Нык, ишле нәсел язмышның кар-бураннарын, җил-давылларын ансатрак кичә, үз йөзен әйбәтрәк саклый, димәк, сәламәт рухын, ирекле яшәү мөмкинлеген яхшырак тәэмин итә.*

1. Асыл сыйфатлар рәвеш хәле булып килгән җөмләләрне табып языгыз.
2. Шул җөмләләрдәге рәвеш хәлләренең асларына сызыгыз.
3. Үзегезнең кардәш-ыруыгыз турында 5 җөмлә өстәп, дәвам итеп языгыз.

**III. Җирле сөйләмдә кулланылган исемнәрнең әдәби телдәге вариантларын табып языгыз.**

Бәзертдин

Гөлҗийан

Дәкийә

Изел

Қәнипә

Нәпис

Шийап